paragraph_text: Fabjan Kaliterna (Split, 20. siječnja 1886. – 30. siječnja 1952.) jedan od osnivača Hajduka, brat nogometaša i trenera Luke. Jedan od pionira splitskog športa. Osnovao je i vaterpolski klub Jadran i veslački klub Gusar, a djelovao je i u drugim športovima: biciklizam, atletika, jedrenje i plivanje. Bio je predsjednik Hajduka od 5. siječnja 1936. do 15. travnja 1936., a od 1921. do 1922. predsjednik splitskoga nogometnog podsaveza. Godine 1911. u Split je dopremio prvi balun (loptu) i športsku opremu za igrače, te doveo prve trenere za novoosnovani klub.